《闰十月十日自鄞城同史子应如东湖宿月波寺》
宋代·孙应时

不到东湖便十年，短蓬还得泛霜天。
千林脱叶风如剪，万里无云月满弦。
照影婆娑吾老矣，可人潇洒故依然。
敲门款语僧窗夜，桃尽寒灯久不眠。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。